recursal/SuperWikiNEXT-32B huggingface dataset:
**படிமவாதம்**  , இருபதாம் நூற்றாண்டின் ஆரம்பத்தில் இங்கிலாந்து மற்றும் ஐக்கிய அமெரிக்காவில் தோற்றம் பெற்ற இலக்கிய இயக்கமாகும். கவிதையின் படிமத் துல்லியமும் எழுத்து நடையின் கூர்மையும் தெளிவும் இக் கொள்கையில் வலியுறுத்தப்பட்டது. வீரதீர வெற்றிச் சாகசக் கதைகளிலுள்ள போக்குகளை படிமவாதிகள் நிராகரித்தனர்.1914க்கும்1917இடைப்பட்ட காலப்பகுதியில் ஆங்கில இலக்கியத்தை ஆக்கிரமித்த நவீன ஆங்கிலக் கவிதைகளுக்கு இது வழிவகுத்தது.ஆங்கில இலக்கியத்தின் முதலாவது நவீன இலக்கிய அமைப்பாகவும் இதுவே கருதப்படுகிறது. தாம் கூறவந்த கருத்துக்களுக்கும் உணர்ச்சிக்கும் காட்சிவடிவம் கொடுக்க படிமவாதிகள் முயன்றனர். அகவுருக்களைக் கட்டியெழுப்புதல் அவர்களின் தலையாய முயற்சியாயிற்று. கவிதைக்குரிய கருக் பொருளைத் தெரிவுசெய்வதில் படிமவாதிகள் தாராண்மைப் போக்குடையவர்களாயிருந்தனர். படிமவாதம் கட்டற்ற கவிதையாக்கத்திற்குத் தூண்டு கோலாயிற்று.

சான்று
------

படிமக் கவிதை இயக்கத்தைச் சேர்ந்த ஹில்டா டூலிட்டில் எழுதிய குளம் கவிதை-

> உனக்கு உயிர் உள்ளதா?
> 
> 
> நான் உன்னைத் தொடுகிறேன்
> ஒரு கடல் மீனைப்போல் நீ நடுங்குகிறாய்
> என் வலையால் உன்னை மூடுகிறேன்,
> 
> 
> என்னவாக இருக்கிறாய் நீ-கட்டுப்பட்டா?.
> 
> —ஹில்டா டூலிட்டில்
>

மேற்கோள்கள்
-----------

1. ↑  Brooker, p. 46.
2. 1 2  சபா ஜெயராசா,(1993), இலக்கியக் கோட்பாடுகள், பூபாலசிங்கம் புத்தகசாலை, கொழும்பு

* Brooker, Jewel Spears (1996). *Mastery and Escape: T. S. Eliot and the Dialectic of Modernism* (University of Massachusetts Press). ISBN 1-55849-040-X.
**சோமா** ( *Soma* ) பூனான் இராச்சியத்தின் ஆட்சியாளராகவும் கம்போடியாவின் முதல் அரசியாகவும் பரவலாகக் கருதப்பட்டார் (கி. 1 ஆம் நூற்றாண்டு ஆட்சி செய்தார்).  கம்போடியாவின் முதல் பெண் தலைவருமான இவர்  முதலாம் கௌண்டின்யனின் ("ஹன்டியன்" அல்லது "பிரே தோங்" என்றும் அழைக்கப்படுகிறார்) மனைவியுமாவார். இவர் **சோமா** (இந்தியா), லியூயி ( சீனா), லியூ தீப் (வியட்நாம்), நியாங் நெக் (கெமர்) என அறியப்படுகிறார். 

ராணி சோமா மற்றும் அவரது கணவர் முதலாம் கௌண்டின்யன் கெமர் புராணத்தில் "பிரே தோங் (கௌண்டின்யன்) மற்றும் நியாங் நெக் (சோமா)" என்று அறியப்படுகிறார்கள். காங் தை மற்றும் ஜு யிங் ஆகிய இரண்டு சீனத் தூதர்களின் அறிக்கைகளின்படி, பூனான் மாநிலம் பண்டைய கலிங்கத்தைச் சேர்ந்த கௌண்டின்யன் என்ற இந்திய பிராமண வணிகரால் நிறுவப்பட்டது.

புராணக் கதை
-----------

புராணங்களின்படி, உள்ளூர் நாகக் குலத்தலைவரின் மகள் சோமா தலைமையிலான கடற்கொள்ளையர்களால் இந்திய வணிகக் கப்பல் தாக்கப்பட்டது. கௌண்டின்யன் தலைமையிலான வணிகர்கள் குழு மீண்டும் போராடி தாக்குதல் நடத்தியவர்களைத் தடுத்தனர். ஆனால் கப்பல் சேதமடைந்தது. மேலும் பழுதுபார்ப்பதற்காகக் கடற்கரைக்கு வந்தது. இந்தியர்கள் இரண்டாவது தாக்குதலைப் பற்றி எச்சரிக்கையாக இருந்தனர். ஆனால் இளவரசி சோமா கௌண்டின்யனின் துணிச்சலால் ஈர்க்கப்பட்டு அவரைப் திருமணம் செய்து கொண்டார். இவர்கள் இணைந்தது அரச வம்சத்தின் அடித்தளத்திற்கு வழிவகுத்தது. இது பூனானின் அரச வம்சமாக மாறியது. இது பல தலைமுறைகளாக இப்பகுதியை ஆட்சி செய்யும் மற்றும் அரச சட்டப்பூர்வமும் ராச்சியத்தில் பெண்கள் அரசாளும் வரிசையும் தொடங்கியது. கெமர் பேரரசின் சகாப்தத்தில் இந்த வரலாற்று மாய சங்கம் அங்கோர் அரசவை விழாக்களில் முக்கிய அங்கமாக இருந்தபோது, ஆயிரம் ஆண்டுகளுக்குப் பிறகு பாம்பு ( நாகம் ) கெமர் உருவப்படத்தின் முக்கியப் பகுதியாக மாறியதற்கான காரணத்தையும் இது விளக்குகிறது .

சான்றுகள்
---------

1. ↑  "The women who made Cambodia". *The Phnom Penh Post*. 19 May 2010.
2. ↑  "C. 87 Stela from Mỹ Sơn B6". *Corpus of the Inscriptions of Campā*.
3. ↑  Pelliot, Paul (1903). "Le Fou-nan" (in fr). *Bulletin de l'École française d'Extrême-Orient* **3**: 248–303. doi:10.3406/befeo.1903.1216.. பார்த்த நாள்: 12 April 2021.
4. ↑  Chad Raymond (2005), "Regional Geographic Influence on Two Khmer Polities", *Journal of Third World Studies*, University Press of Florida, pp. 135–150, JSTOR 45194224, 31 March 2021 அன்று பார்க்கப்பட்டது
5. ↑  Sanyal, Sanjeev (2016-08-10) (in en). *The Ocean of Churn: How the Indian Ocean Shaped Human History*. Penguin UK. பக். 82-84. பன்னாட்டுத் தரப்புத்தக எண்:978-93-86057-61-7. .
6. ↑  Tarling, Nicholas (March 2008) (in en). *The Cambridge History of Southeast Asia*. Cambridge University Press. பன்னாட்டுத் தரப்புத்தக எண்:9781139055482. .
7. ↑  Hall, DGE (14 May 1981) (in en). *History of South East Asia*. Macmillan Education UK. பன்னாட்டுத் தரப்புத்தக எண்:9780333241646. .
**ரெட்டை கதிர்** 2014 பெப்ரவரியில் வெளிவந்த தமிழ்த் திரைப்படமாகும். இப்படத்தை ராம்கிசோர் & செல்வம் இயக்கியுள்ளனர். இப்படத்தில் சுப்பு, துரை, சுமித்தா போன்ற பலர் நடித்துள்ளனர்.

கதைச்சுருக்கம்
--------------

சக்தி மற்றும் சக்திவேல் இருவரும் சிறுவயதில் அனாதையாக்கப்படுகிறார்கள். சக்தி வளர்ந்தவுடன் ஒரு தாதாவின் வளர்ப்புத் தம்பியாக, கல்லூரியில் படித்துக் கொண்டு அடிதடியில் ஈடுபட்டு வருகிறார். சக்திவேல் ஆதரவற்றவராக பள்ளிப் படிப்பை முடித்துவிட்டு கல்லூரி படிப்பை நன்றாக படித்து முன்னேற வேண்டும் என்ற கனவில் ஒரு கல்லூரியில் சேர்கிறார். அங்கு விடுதியில் தங்கும் இவரை, சக மாணவர்கள் இவருடைய தோற்றத்தைப் பார்த்து கேலி-கிண்டல் செய்கிறார்கள்.

ஒருநாள் ஒரு ரவுடி கும்பல் சக்திவேலிடம் வம்பிழுத்து அவரை அடித்து விடுகிறார்கள். அவர் வழியில் செல்லும்போது மயங்கி விழுகிறார். அந்த வழியாக வரும் அதே கல்லூரியில் படிக்கும் அபிராமி அவரை மருத்துவமனைக்கு கொண்டு சென்று காப்பாற்றுகிறார். இதனால் அபிராமி மீது காதல் வயப்படுகிறார். இதற்கிடையில் வேறொரு கல்லூரியில் படிக்கும் சக்தி, தன் அண்ணனின் கட்டளையால் ஒரு கல்லூரியை அழிக்க, அந்த கல்லூரிக்கு மாற்றலாகி போகிறார்.

சக்தி சேர்ந்த கல்லூரியில் தான் சக்திவேல் மற்றும் அபிராமி படிக்கிறார்கள். ஒருநாள் வேதியியல் ஆய்வுக் கூடத்தில் விபத்து ஏற்படுத்த திட்டம் தீட்டுகிறார் சக்தி. அந்த விபத்தில் ஒரு ஆசிரியருக்கு அடிப்பட்டு விடுகிறது. இதற்கு நிருவாகம்தான் காரணம் என்று சக்தி, மாணவர்களை த்திரட்டி போராட்டம் பண்ணுகிறார். இந்த முயற்சி தோல்வி அடைகிறது. இதனை பார்க்கும் அபிராமி சக்தி மீது காதல் வயப்படுகிறார்.

இறுதியில் சக்தி அந்த கல்லூரியில் கலவரத்தை ஏற்படுத்தினாரா, சக்திவேல் அபிராமியின் காதலைப் பெற்றாரா இல்லை, அபிராமி சக்தியை காதலிக்க வைத்தாரா என்பதே மீதிக்கதை.

மேற்கோள்கள்
-----------

1. ↑
ராணியின் குதிரை ஆட்டம்(இதற்கு நிம்சோவிட்ச் ராணி சிப்பாய் தற்காப்பு அல்லது புகோல்ஜுபவ்-மீகினாஸ் தற்காப்பு என்ற பெயரும் உண்டு) என்பது ஒரு சதுரங்க திறப்பாகும்.

1. d4 Nc6
ECOவில் ராணி குதிரை தற்காப்பு ஆட்டத்தின் குறியீடு A40.

கலந்தாய்வு
----------

இத்தற்காப்பு, மிக நவீன சதுரங்க வீரர்களான ஆரோன் நிம்சோவிட்ச் மற்றும் இபிம் புகோல்ஜுபவ் ஆகியோரால் விளையாடப்பட்டாலும் இது பிரபலமடையவில்லை.1...Nc6 என்ற நகர்த்தல் கருப்பின் c-சிப்பாயை முடக்குகிறது; பெரும்பாலும், வெள்ளை காய்களின் அமைப்பு தெளிவாக தெரியும் வரை கருப்பு இந்நகர்த்தலை தாமதப்படுத்துகிறது.

1.d4 Nc6  நகர்த்தல்கள் பெரும்பாலும் வேறு திறப்பிற்கு இடமாற்றம் அடைகிறது.  2.e4க்கு பிறகு நிம்சோவிட்ச் தற்காப்பு எழுகிறது. 2.Nf3 d5க்கு பிறகு ராணியின் சிப்பாய் ஆட்டம் சாத்தியமாகிறது.  2.c4 d5க்கு பிறகு சீகோரின் தற்காப்பு ஆரம்பமாகிறது.

1.d4 Nc6 நகர்த்தலுக்கு சில வரிகள் தனித்தன்மை வாய்ந்தவை, மிக முக்கியமாக  2.d5 இந்நகர்த்தல் குதிரையை e5 கட்டத்திற்கு விரட்டும். இத்திறப்பை பார்த்தால் இடமாற்றமடைந்த அலிகைன் தற்காப்பு போன்று இருக்கும்.  . சிட் பிக்கார்டின், திறப்பு ஆட்டத்தின் புத்தகத்தில் இந்நகர்த்தல் மாறுபாட்டிற்கு போசோ-இந்தியன் தற்காப்பு ( **Bozo–Indian Defense) என பெயரிடப்பட்டுள்ளது** – "போசொ(Bozo)" என்பது "நிம்சோ(Nimzo)" மற்றும் "போகோ(Bogo)"வின் கலவையாகும்.

சக்கின் நான்காவது அத்தியாயமான "Chuck Versus the Family Volkoff"ல் ராணியின் குதிரை தற்காப்பு குறிப்பிடப்பட்டுள்ளது.

நகர்த்தல் மாறுபாடுகள்
---------------------

* 2.d5 Nb8 (மோன்டிவிடியோ பின்வாங்கல்)
* 2.c4 e5 3.d5 Nd4 (கான்ஸ்டேட்டர் பலியாட்டம்)
* 2.c4 e5 3.d5 Nce7 (லுத்தானியன் மாறுபாடு)

உதாரணம்
-------

எரிக் வெயினிடிஷ்க் vs இபிம் புகோல்ஜுபவ், பட் இல்ஸ்டர் (ஜெர்மனி) 1938:
**1. d4 Nc6 2. d5 Ne5 3. f4 Ng6 4. e4 e5** (இந்த அமைப்பு நிம்சோவிட்ச் தற்காபில் பெரும்பாலும் தோன்றும்) 1.e4 Nc6 2.d4 e5 3.d5 Nce7 4.f4 Ng6) **5. f5 Qh4+ 6. Kd2 Qxe4 7. fxg6 Qxd5+ 8. Ke1 Qxd1+ 9. Kxd1 hxg6 10. Nc3 c6 11. Nf3 f6 12. Bd3 Ne7 13. Re1 d5 14. h3 e4 15. Bxe4 dxe4 16. Nxe4 Kf7 17. Bd2 Nf5 18. b3 g5 19. Ke2 Nd6 20. Nf2 Bf5 21. Nd4 Bg6 22. Kf1 Nf5 23. Ne2 Bc5 24. Ne4 Bb6 25. c4 Rad8 26. Red1 Rxd2 27. Nxd2 Ne3+ 0–1**

குறிப்புகள்
-----------

1. ↑  Erich Weinitschke vs Efim Bogoljubov game at ChessGames.com
**முசீராபாத் மஸ்ஜித்** (*Musheerabad Mosque*) ( முசீராபாத் பாடி மஸ்ஜித் அல்லது ஜமா மஸ்ஜித் முசீராபாத் என்றும் அழைக்கப்படுகிறது) என்பது இந்திய மாநிலமான தெலங்காணாவின் ஐதராபாத்தின் முஷீராபாத் பகுதியில் அமைந்துள்ள ஒரு பள்ளிவாசலாகும்.    அசல் பகுதியை குதுப் ஷாஹி வம்சத்தின் நான்காவது சுல்தானான இப்ராஹிம் குலி குதுப் ஷா கட்டியுள்ளார். இது ஐதராபாத்தின் ஹயாத்நகர் பகுதியில் அமைந்துள்ள ஹயாத் பக்சி பள்ளிவாசலை ஒத்துள்ளது.

வரலாறு
------

இதன் கட்டுமானம் 1580 இல் தொடங்கி 1611 இல் நிறைவடைந்தது. கோல்கொண்டாவின் வீழ்ச்சிக்குப் பின்னர், பள்ளிவாசல் பயன்பாட்டில் இல்லை. இந்த பகுதி நிசாம் அலிகானின் ஆட்சியின் போது பிரதம மந்திரி நவாப் அரஸ்து ஜாவின் சாகிராகும் வரை இது கைவிடப்பட்டது. இது 1951ஆம் ஆண்டில் சரி செய்யப்பட்டது. இன்று, பழைய கட்டமைப்பு பாழடைந்த நிலையில் உள்ளது.

தொழுகைகளுக்கு இடமளிக்கும் வகையில் புதிய நான்கு மாடிப் பகுதி கட்டப்பட்டுள்ளது. இன்று புதிய பகுதி ஒரு பெரிய முற்றத்துடன் அமைந்துள்ளது.

கட்டுமானம்
----------

கட்டிடங்களுக்கு நான்கு வாயில்கள் கட்டுவதும் சுண்ணாம்புடன் அழகான வடிவமைப்புகளை செதுக்குவதும் ஈரானிய கலாச்சாரத்தின் ஒரு பகுதியாகும். ஐதராபாத்து நகரில் உள்ள பல்வேறு கட்டமைப்புகளில் ஈரானியர்கள் செல்வாக்கு செலுத்தினர். முசீராபாத் பள்ளிவாசலும் ஈரானிய பாணியில் கட்டப்பட்டுள்ளது. இந்த மசூதியில் ஐந்து உயரமான வளைவுகளும் மூலைகளில் இரண்டு மினார்களும் உள்ளன.

மேலும் காண்க
------------

* குல்சம் பேகம் பள்ளிவாசல்
* எசுப்பானியப் பள்ளிவாசல்
* தோலி பள்ளிவாசல்
* கைரதாபாத் பள்ளிவாசல்
* மக்கா பள்ளிவாசல், ஐதராபாத்து

குறிப்புகள்
-----------



1. ↑  "Hyderabad: The grandeur of Qutb mosque" (in en). .
2. ↑  "Jamia Masjid Musheerabad, Musheerabad Mosque Hyderabad – Temples In India Information". *templesinindiainfo.com* (ஆங்கிலம்). 2018-07-20 அன்று பார்க்கப்பட்டது.
3. ↑  "There lies a forgotten story" (in en-IN). .
4. ↑  Bilgrami, Syed Ali Asgar (1992) (in en). *Landmarks of the Deccan: A Comprehensive Guide to the Archaeological Remains of the City and Suburbs of Hyderabad*. Asian Educational Services. பன்னாட்டுத் தரப்புத்தக எண்:9788120605435. .
1888இல் நியூ சவுத் வேல்ஸினால் வெளியிடப்பட்ட உலகின் ஆரம்ப நினைவு அஞ்சல் தலைகளுள் ஒன்று
**நினைவுத் தபால்தலை** அல்லது **ஞாபகார்த்த தபால்தலை** என்பது ஏதாவதொரு இடத்தை, நிகழ்வை அல்லது ஒரு நபரை கௌரவிப்பதற்காக வெளியிடப்படும் தபால்தலை ஆகும். உலகின் பெரும்பாலான தபால் சேவை நிறுவனங்கள் ஒவ்வொரு ஆண்டும் இவ்வாறான பல ஞாபகார்த்த தபால்தலைகளை வெளியிடுகின்றன. இவ்வாறான தபால்தலைகளின் முதல் நாள் வெளியீடு, கௌரவிக்கப்படுகின்ற விடயத்துடன் தொடர்புடைய இடங்களில் ஒரு சிறிய விழாவாகவும் நடைபெறுவதுண்டு. இந்த முதல் நாள் வெளியீட்டின்போது இதற்கெனச் சிறப்பாகத் தயாரிக்கப்பட்ட கடித உறையில் இத் தபால்தலை ஒட்டப்பட்டுக் குறிப்பிட்ட நாளுக்குரிய நாள் முத்திரையும் பதிக்கப்பட்டு முதல்நாள் உறையாக விற்கப்படும். 

உலகின் முதலாவது ஞாபகார்த்த தபால்தலை என்ற பெருமைக்கு உரியனவாகப் பல தபால்தலைகள் சுட்டிக்காட்டப்படுகின்றன. 1865 இல் ஆபிரகாம் லிங்கன் சுட்டுக் கொல்லப்பட்ட பிறகு 1866 இல் அவருடைய உருவம் பதித்து ஒரு தபால்தலை அமெரிக்காவில் வெளியிடப்பட்டது. எனினும் இது அவரின் ஞாபகார்த்தமாக வெளியிடப்பட்டதாக அதிகார பூர்வமாக அறிவிக்கப்படவில்லை. 1876 இல் நூற்றாண்டுக் கண்காட்சியை ஒட்டி வெளியிடப்பட்ட தபால்தலையிடப்பட்ட கடித உறை, அது தபால்தலை என்ற வகையில் அல்லாமல் தபால் காகிதாதிகள் வகையிலேயே சேரும் என்று சொல்லப்படுவதால் அதையும் உலகின் முதலாவது தபால்தலை என்று கூற முடியாது, 1887 இல் வெளியிடப்பட்ட ஐக்கிய இராச்சியத்தின் ஜுபிலி வெளியீடு ஒரு 50 ஆண்டு நிறைவு ஞாபகார்த்தத் தபால்தலையாகக் கொள்ளப்படலாம் எனினும், இத்தபால்தலையில் இது குறித்த பொறிப்பு எதுவும் இல்லை. 

எவ்வித ஐயத்துக்கும் இடமின்றி ஞாபகார்த்த தபால்தலை என்று சொல்லக்கூடிய முதல் தபால்தலை, 1888 இல் நியூ சவுத் வேல்ஸினால், அதன் 100 ஆவது ஆண்டு நிறைவை ஒட்டி வெளியிடப்பட்ட தபால்தலையாகும். இந்நிகழ்வின்போது ஆறு வகையான தபால்தலைகள் வெளியிடப்பட்டன அனைத்திலும் "ONE HUNDRED YEARS" (நூறு ஆண்டுகள்) என்ற வசனம் பொறிக்கப்பட்டிருந்தது. தொடர்ந்து 1891 இல் ஹாங்காங், ருமேனியா ஆகிய நாடுகளில் ஞாபகார்த்த தபால்தலைகள் வெளியிடப்பட்டன. 1892 இலும் 1893 இலும் பல அமெரிக்க நாடுகள், கொலம்பஸ் அமெரிக்காவைக் கண்டுபிடித்த 400 ஆவது ஆண்டு நிறைவைக் கொண்டாடுமுகமாகத் தபால்தலைகளை வெளியிட்டன.

ஞாபகார்த்த தபால்தலைகள் பொதுவாகக் குறைந்த காலத்துக்கே விற்பனைக்கு விடப்படுகின்றன. குறிப்பிட்ட காலத்துக்குப் பின் விற்பனையிலிருந்து திரும்பப் பெறப்படும் இந்தத் தபால்தலைகள் ஆண்டு முடிவில் ஆண்டுப்பொதிகளாக விற்கப்படுகின்றன. ஞாபகார்த்த தபால்தலைகள் வெளியிடப்பட்ட ஆரம்பகாலங்களில் தபால்தலை சேகரிப்பாளர்களிடையே இதற்கு எதிர்ப்புக் காணப்பட்டதாகத் தெரிகிறது. ஆரம்பகாலத் தபால்தலை சேகரிப்பாளர்கள் உலகம் முழுதும் வெளியிடப்படும் முழுவதையும் சேகரிப்பதையே நோக்கமாகக் கொண்டிருப்பர். ஞாபகார்த்த தபால்தலைகள் அறிமுகப்படுத்தப்பட்ட பின்னர். ஒவ்வொரு நாட்டிலும் கூடிய எண்ணிக்கையில் தபால்தலைகள் வெளியிடப்பட்டதால் அவ்வளவு தபால்தலைகளையும் வாங்கிச் சேகரிப்பது செலவு கூடியதாகவும், கடினமானதாகவும் இருந்ததோடு, சில நாடுகள் சேகரிப்பாளர்களுக்காகவே தபால்தலைகளை தபால் சேவைத் தேவைகளுக்கு மேலதிகமாகவே ஏராளமாக வெளியிடத் தொடங்கின. பல நாடுகளில் வெளியிடப்பட்ட இத்தகைய தபால்தலைகள் சேகரிப்பாளர் மத்தியில் குறைவான மதிப்பையே பெற்றன. 

எனினும் ஞாபகார்த்த தபால்தலைகளில் அறிமுகம், தபால்தலை சேகரிப்பில் புதிய அணுகுமுறைகள் உருவாகக் காரணமாகியது. விடயம்சார் தபால்தலை சேகரிப்புப் பிரபலமாகியது.
நினைவகச் சுத்திகரிப்பு (Garbage Collection) என்பது நினைவக மேலாண்மையின் (Memory Management) முக்கியமானப் பணியாகும். ஜோன் மெக்கார்த்தி என்பவரால் இத்தொழில்நுட்பம் 1959ஆம் ஆண்டு கண்டுபிடிக்கப்பட்டது. நினைவகத்தில் (Memory) ஒரு நிரலுக்காக (Programme) ஒதுக்கப்பட்ட இடத்தில் நிரல் பயன்படுத்தி முடித்த அல்லது நிரலால் எட்டமுடியாத தரவுகளின் (Data) இடத்தைக் கண்டுகொண்டு, அவற்றை நிரலிடத்திருந்து பெற்றுக்கொள்வது நினைவகச் சுத்திகரிப்பு ஆகும்.
சில நிரலாக்க மொழிகளில் நினைவகச் சுத்திகரிப்பென்பது மொழியின் சிறப்பம்சங்களுள் ஒன்று (உதா: ஜாவா). சி,சி++ போன்ற மொழிகளில் நிரலரே (Programmer) நினைவகத்தைச் சுத்திகரிக்கும் பணியை மேற்கொள்ளவேண்டும். அடா, மாடுலா-3 மற்றும் சி++/சிஎல்ஐ போன்ற மொழிகளில் நினைவகச் சுத்திகரிப்பு அம்சமும் உள்ளது மற்றும் நிரலரே நினைவகத்தைச் சுத்திகரிக்க வழியும் உள்ளது.

பணிகள்
------

1. நிரல் பயன்படுத்தி முடித்த மற்றும் எதிர் காலத்தில் நிரலால் எட்டமுடியாத தரவுகளின் (Data) இடத்தைக் கண்டுகொள்ளுதல்.
2. அத்தகைய தரவுகள் பயன்படுத்திய மற்றும் அவற்றுக்கு ஒதுக்கப்பட்ட வளங்களைப் பறிமுதல் செய்தல்.

இவை நினைவகச் சுத்திகரிப்பின் முக்கிய பணிகளாகும்.

### நன்மைகள்

இவ்வம்சம் நிரலரை நினைவகச் சுத்திகரிப்பின் கடுமையானப் பணிகளிலிருந்து விடுவிக்கிறது. இதன் மூலம் நிரலில் ஏற்படும் பல பிழைகள் தவிர்க்கப்படுகின்றன. உதாரணத்திற்கு

* தொங்கும் குறிப்பான்கள் - பறிமுதல் செய்யப்பட்ட நினைவக இடத்தைக் குறிக்கும் குறிப்பான்களால் ஒதுக்கப்படாத நினைவக இடத்தை பயன்படுத்த நேரும். இதனால் இயக்குதளம் நிரலை இயக்குவதை நிறுத்தலாம் அல்லது வேறு ஏதேனும் எதிர்பாராத விளைவுகள் ஏற்படக்கூடும்.
* ஏற்கனவே சுத்திகரிக்கப்பட்ட இடங்கள் சுத்திகரிக்கப்பட நேரலாம்.

நிரலின் பாதுகாப்பிற்கு ஆபத்து விளைவிக்கும் பிழைகளும் தவிர்க்கப்படுகின்றன.
**ராணிகோலா** (*Ranikhola*) என்பது இந்தியாவின் சிக்கிமில் உள்ள ஓர் ஆறாகும். இது மாநிலத் தலைநகர் கேங்டாக்கிற்கு அருகில் பாய்கிறது. இது டீஸ்டா ஆற்றின் துணை ஆறாகும். 1642-ல் மங்கர்சோங்கில் தனது கணவர் இறந்த பிறகு மங்கர் ராணி இந்த ஆற்றில் தற்கொலை செய்து கொண்டார். எனவே இந்த ஆறு ராணிகோலா என்று அழைக்கப்படுகிறது. ராணிகோலா இமயமலையில் உருவாகி கேங்டாக்கிற்கு கீழ்ப்பகுதியில் பாய்கிறது. இங்கு ரேட்டி ஆற்றுடன் இணைந்து ராணிபூலை நோக்கி பாய்கிறது. மீண்டும் ரோரோ சூ ஆற்றுடன் இணைகிறது. தேசிய நெடுஞ்சாலை 10 ராணி கோலாவுக்கு இணையாக ராணிபூலிலிருந்து சிங்தாம் வரை செல்கிறது. பின்னர் சிங்காமில் இந்த ஆறு டீஸ்டா ஆற்றுடன் இணைகிறது.

நீர்மின் திட்டம்
----------------

சிக்கிமில் செயல்படுத்தப்பட்ட முதல் நீர்மின் திட்டம் 1927-ல் கேங்டாக்கிற்கு கீழே உள்ள ராணி கோலாவில் நிறுவப்பட்ட நுண் நீர்மின் திட்டமாகும். இது 50 கிலோ வாட் மின்உற்பத்தித் திறன் கொண்டது.

மேற்கோள்கள்
-----------

1. ↑   "Gangtok Tourism". *india.com*.
2. ↑  "காப்பகப்படுத்தப்பட்ட நகல்". 2022-02-16 அன்று மூலம் பரணிடப்பட்டது. 2022-02-16 அன்று பார்க்கப்பட்டது.
**அண்ட செம்பெயர்ச்சி 7** அல்லது **கொசுமசு செம்பெயர்ச்சி 7** (*Cosmos Redshift 7*, *Galaxy Cosmos Redshift 7*, *Galaxy CR7* அல்லது *CR7*) என்பது மிகவும் பழமையானதும், மிகவும் தூரத்தில் உள்ளதுமான விண்மீன் பேரடைகளில் ஒன்று ஆகும். இது புவியில் இருந்து 12.9 பில்லியன் ஒளி ஆண்டுகள் தொலைவில் செக்ஸ்டான்சு என்ற விண்மீன் குழுவில் அமைந்துள்ளது. இப்பேரடையில் பெரு வெடிப்பின் பின் தோன்றிய முதல் விண்மீன்கள் இங்குள்ளதாக அறிவிக்கப்பட்டுள்ளது.

திரள்-iii வகை விண்மீன்கள் அடங்கிய தொடக்கநிலைப் பால்வெளியின் கண்டுபிடிப்பு அண்டவியலில் புதிய ஆய்வுக் கட்டமாகும். இது ஏற்கெனவே கண்டறியப்பட்டுள்ள பொலிவுமிக்க பால்வெளியைவிட மும்மடங்கு பொலிவைக் கொண்டுள்ளது. தொடக்கத்தில் உருவாகிய பால்வெளியில் மீள்மின்னணுவாக்கம் (Reionisation) நிகழ்ந்த, பெருவெடிப்பிற்குப் பிறகு 80 கோடி ஆண்டுகளுக்குப் பிந்திய, காலகட்டத்தைச் சேர்ந்த பால்வெளிவகையிது. இதுவரை இவ்வகை விண்மீன்களடங்கிய அண்டம் கோட்பாட்டியலாக மட்டுமே முன்கணிக்கப்பட்ட வொன்றாகும். இப்போது அந்தக் கோட்பாட்டுக் கருதுகோள் மெய்யென நிறுவப்பட்டுள்ளது. இதில்தான் முன்பு நிலவிய எளிய தனிமங்கள் அணுக்கருப் பிணைவால் ஒருங்கிணைந்து இன்று நிலவும் அடர்தனிமங்களாக (Heavy Elements) உருவாகின. இதில் அமைந்த விண்மீன்கள் முதல் தலைமுறை விண்மீன்கள் ஆகும். இதற்கு முப்பதே அகவையுள்ள போர்த்துகேயக் கால்பந்து வீர்ரான CR7 என மக்களால் வழங்கப்படும் கிறித்தியானோ உரொனால்டுவின் பெயரிடப்பட்டுள்ளது. எனவே இது இனி CR7 பால்வெளி என அழைக்கப்படும்.இத்தகையபால்வெளியில் மட்டுமே இன்று நிலவும் சூரியக்குடும்பம் போன்ற விண்மீன்-கோள்குவை மண்டலங்கள் உருவாக முடியும்.

போர்த்துகேய நாட்டு இலிசுபன் பல்கலைக்கழகப் டேவிட் சோப்ராலும் நெதர்லாந்து வான்காணகமும் இணைந்து ESOவின் மீப்பெருந்தொலைநோக்கியைப் பயன்படுத்தி வானின் சிறுபரப்பில் மட்டுமே ஹேடாமல் மிகப் பரந்து விரிந்த விண்கொளம் முற்றிலும் துழாவி இந்தப் பால்வெளியைக் கண்டுபிடித்துள்ளனர். இவர்கள் இதுபோன்ற பல பால்வெளிகளைக் கண்டுபிடித்துள்ளனர். இவற்றில் மிகப்பொலிவான ஒன்றிற்கே CR7 எனப்பெயரிட்டுள்ளனர். இதில் நீல நிறமும் செம்பொலிவும் கொண்ட விண்மீன்கொத்துகள் உள்ளதால் இது திரள்-iii வகையைச் சார்ந்த ஒற்றைப் பான்மையினதாக உறுதிபடுத்தப்பட்டது.

மேற்கோள்கள்
-----------

1. 1 2 3 4 5 6  Sobral, David; Matthee, Jorryt; Darvish, Behnam; Schaerer, Daniel; Mobasher, Bahram; Röttgering, Huub J. A.; Santos, Sérgio; Hemmati, Shoubaneh (4 June 2015). "Evidence For POPIII-Like Stellar Populations In The Most Luminous LYMAN-α Emitters At The Epoch Of Re-Ionisation: Spectroscopic Confirmation" (பி.டி.எவ்). *The Astrophysical Journal*.. பார்த்த நாள்: 17 June 2015.
2. 1 2  Overbye, Dennis (17 June 2015). "Astronomers Report Finding Earliest Stars That Enriched Cosmos". *த நியூயார்க் டைம்ஸ்*.. பார்த்த நாள்: 17 June 2015.
3. ↑  Staff (17 June 2015). "ESO1524 — Science Release - Best Observational Evidence of First Generation Stars in the Universe". *European Southern Observatory*. 17 June 2015 அன்று பார்க்கப்பட்டது.
4. ↑  Staff (17 June 2015). "Brightest galaxy and first-generation stars". *Earth & Sky*. 17 June 2015 அன்று பார்க்கப்பட்டது.
5. ↑  Pittalwala, Iqbal (17 June 2015). "Astronomers Find Best Observational Evidence of First Generation Stars in the Universe". *University of California, Riverside*. 17 June 2015 அன்று பார்க்கப்பட்டது.

வெளி இணைப்புகள்
---------------

* 
* 
* 
* 
* பரணிடப்பட்டது 2015-06-20 at the வந்தவழி இயந்திரம்
* பரணிடப்பட்டது 2020-04-22 at the வந்தவழி இயந்திரம்
**வெசுட்பாலென்-லெட்ரெ மறுசீரமைப்பு** *( Westphalen–Lettré rearrangement)* என்பது காலெசுடேன்-3β,5α,6β-டிரையால் டையசிட்டேட்டுடன் அசிட்டிக் நீரிலியும், கந்தக அமிலமும் ஈடுபடுகின்ற மறுசீரமைப்பு வினையாகும். கரிம வேதியியலில் இவ்வினை ஒரு செம்மையான மறுசீரமைப்பு வினையாகக் கருதப்படுகிறது. இவ்வினையில் தண்ணீர் மூலக்கூறு சரிசம அளவில் இழக்கப்படுகிறது. சி-10-சி11 நிலைகளில் ஒர் இரட்டைப் பிணைப்பு தோன்றுகிறது. முக்கியமாக சி-10 நிலையில் இருந்த மெத்தில் தொகுதி சி5 நிலைக்கு இடப்பெயர்ச்சி அடைகிறது

வெசுட்பாலென்-லெட்ரெ மறுசீரமைப்புவெசுட்பாலென்-லெட்ரெ மறுசீரமைப்பு.

மிகையளவு கந்தக அமிலத்தின் முன்னிலையில் உள்ள சிடீராய்டு சேர்மத்தில் இவ்வினை முதல்வரிசை வினையாக நிகழ்கிறது. சி5 நிலையில் கார்போனியம் அயனி உருவாதலைத் தொடர்ந்து நிகழும் சல்பேட்டு எசுத்தர் உருவாக்கம் இவ்வினையின் வினைவழிமுறையில் முதலாவது படிநிலையாகக் கருதப்படுகிறது. இதன்பின்னரே மறுசீரமைப்பு நடைமுறைகள் நிகழ்கின்றன.

மேற்கோள்கள்
-----------

1. ↑  Theodor Westphalen, Ber. 48, 1064 (**1915**) எஆசு:10.1002/cber.191504801149
2. ↑  H. Lettré and I. Muller, Ber. 70, 1947 (**1937**) எஆசு:10.1002/cber.19370700918
3. ↑  *Rearranged Steroid Systems. I. Studies in the Pregnane Series* O. R. RODIG, P. BROWN, and P. ZAFFARONI *J. Org. Chem.* **1961**, *26(7)*, 2431–2435. (எஆசு:10.1021/jo01351a066 10.1021/jo01351a066)
4. ↑  *Acid catalysed reactions of 5α-hydroxy-steroids—III : The westphalen rearrangement*Tetrahedron, Volume 21, Issue 6, 1965, Pages 1567–1580 J. W. Blunt, A. Fischer, M. P. Hartshorn, F. W. Jones, Kirk D. N. and S. W. Yoong (எஆசு:10.1016/S0040-4020(01)98321-8)
**மணலூர்**, தமிழ்நாட்டின், சிவகங்கை மாவட்டத்தின் திருப்புவனம் வட்டத்தில், திருப்புவனம் ஊராட்சி ஒன்றியத்தில், வைகை ஆற்றின் தென்கரையில் அமைந்த தொல்லியல் கிராமம் ஆகும்.

மதுரை - இராமேஸ்வரம் தேசிய நெடுஞ்சாலையில், மதுரையிலிருந்து 15 கிலோ மீட்டர் தொலைவிலும், மாவட்டத் தலைமையிடம் சிவகங்கையிலிருந்து 29 கிமீ தொலைவிலும் மணலூர் கிராமம் உள்ளது.

மக்கள் தொகையியல்
----------------

2011ம் ஆண்டின் மக்கள் தொகை கணக்கெடுப்பின்படி, மணலூர் கிராமத்தின் மொத்த மக்கள் தொகை 2,463 ஆகும். அதில் ஆண்கள் 1,237: பெண்கள் 1,226 ஆகவுள்ளனர். தலித் சமூகத்தினர் 665 ஆகவுள்ளனர். எழுத்தறிவு 85.50% அகவுள்ளது. இக்கிராமத்தில் 626 வீடுகள் உள்ளது.

மணலூர் ஊராட்சியில் உள்ள மணலூர் கிராமம், மானாமதுரை சட்டமன்ற தொகுதிக்கும், சிவகங்கை நாடாளுமன்றத் தொகுதிக்கும் உட்பட்டதாகும்.

மணலூர் தொல்லியல் களம்
---------------------

கீழடி கிராமத்திற்குக் கிழக்கே ஒரு கிலோமீட்டர் தொலைவில், மணலூர் கண்மாயின் மேற்கரையில் உள்ள பள்ளிச்சந்தைத் திடல் எனப்படும் இரண்டரை மீட்டர் உயரம் கொண்ட தொல்லியல் மேட்டை அகழ்வாய்வு செய்ததில், 2200 ஆண்டுகளுக்கு முந்தைய பலவகையான மட்கலன்கள், தொல்பொருட்கள், பெரிய அளவிலான சுட்ட செங்கற்களின் கட்டுமானங்கள், துளையிட்ட கூரை ஓடுகள் மற்றும் செங்கல் உறை கிணறுகள் இங்கு கிடைக்க பெற்றுள்ளன. இம்மேட்டின் கிழக்கே சுமார் 2 கிலோ மீட்டர் தொலைவில் கொந்தகை என்ற ஊருக்கு செல்லும் பாதையில், இதனோடு தொடர்புடைய ஈமக்காடும் உள்ளது. இங்கு பல ஈமத்தாழிகள் சிதைந்த நிலையில் காணப்படுகின்றன.

மணலூர் தொல்லியல் களத்தில் சுடுமண்ணால் ஆன உலை கண்டுபிடிக்கப்பட்டுள்ளது.

இதனையும் காண்க
--------------

* கீழடி அகழாய்வு மையம்
* கீழடி
* கொந்தகை
* அகரம்
* மணலூர்

மேற்கோள்கள்
-----------

1. ↑
2. ↑  Manalur Population - Sivaganga, Tamil Nadu
3. ↑  2200 ஆண்டுகளுக்கு முந்தைய பழங்கால நகரம் மதுரை அருகே கண்டுபிடிப்பு!
4. ↑  மணலூர் அகழாய்வில் சுடுமண்ணால் ஆன உலை கண்டுபிடிப்பு: அணிகலன்கள் தயாரிக்க பயன்படுத்தப்பட்டதா என ஆய்வு

வெளி இணைப்புகள்
---------------
A painting of a youthful goddess holding wreaths of flowers and wearing clothing imitating that of ancient Greek or Rome. பெர்ன்ஹார்ட் ரோட்டின் 1785 ஓவியம் *அலெகோரி ஆப் சிபிரிங்* .
**வெசுனா** (*Vesna*) என்பது ஆரம்பக்கால சிலாவிக் புராணங்களில், குறிப்பாக குரோவாசியா, செர்பியா, வடக்கு மக்கெதோனியா மற்றும் சுலோவீனியாவில் இளமை மற்றும் வசந்த காலத்துடன் தொடர்புடைய ஒரு புராணகால பெண் கதாபாத்திரம். இவரது ஆண் தோழர் வெசுனிக்குடன் இவர் வசந்த காலத்தில் கிராமப்புறங்களில் நடத்தப்படும் சடங்குகளுடன் தொடர்புடையவர் ஆவார். பத்தொன்பதாம் நூற்றாண்டில், உருசிய விவசாயிகள் மார்ச் 1 அன்று வசந்த காலம் திரும்புவதைக் கொண்டாடினர். மலர்களால் அலங்கரிக்கப்பட்ட ஒரு மையத்தில் ஒரு வானம்பாடியின் களிமண் உருவத்தைச் சுமந்துகொண்டு வயல்களுக்குச் சென்றனர். வசந்த காலத்தை வெசுனா என்று பெயரிட்டுப் பாடல்கள் பாடினர். "வெசுனா" என்பது சுலோவேனியிலும், செக் மற்றும் சுலோவேனியா மொழிகளிலும் "வசந்தம்" என்பதற்கான கவிதைச் சொல்லாகவே உள்ளது. உருசியா, போலந்து, உக்ரேனிய மற்றும் பெலாரஷ்ய மொழிகளில், *வெசுனா/வியோசுனா* என்பது 'வசந்தம்' என்பதற்கான சொல்லாகும். பிப்ரவரி மாதம் சில நேரங்களில் வெசுனர் என்று அழைக்கப்படுகிறது. சுலோவேனில். செர்பிய மொழியில், வெசுனிக் என்ற சொல் வசந்த காலத்தை அறிவிக்கும் அல்லது கொண்டுவரும் ஒருவரைக் குறிக்கப் பயன்படுகிறது. வெசுனா முதலில் வசந்த காலத்தில் பூமியைப் பிரதிநிதித்துவப்படுத்தும் ஒரு தெய்வமாகும். இது மோகோசின் மாற்று வடிவமாகும்.

புராணங்களில்
------------

சுலோவிக் புராணங்களில், "வெசுனாசு" என்று அழைக்கப்படும் அழகான பெண்கள் மலைகளின் மேல் உள்ள அரண்மனைகளில் வாழ்ந்தனர். இங்கு இவர்கள் பயிர்கள் மற்றும் மனித குடிமக்களின் தலைவிதியைப் பற்றி விவாதித்தனர். இவர்களின் அரண்மனைகளைச் சுற்றியுள்ள ஒரு மந்திர வட்டம் பிப்ரவரியைத் தவிர, இவர்கள் மர வண்டிகளில் கீழே பள்ளத்தாக்குக்குப் பயணிக்கும் போது மலை உச்சியை விட்டு வெளியேறுவதைத் தடுக்கிறது. இவர்கள் பாடுவதைக் குறிப்பிட்ட சிலரால் மட்டுமே கேட்க முடிந்தது. மலை அரண்மனைகளுக்குள் பதுங்கியிருப்பவர்கள் தங்கள் தலைவிதிகளை அறிந்து கொள்ளலாம். ஆனால் இவர்கள் வெசுனாசினால் பிடிபட்டால் விரும்பத்தகாத முடிவை எதிர்கொள்வார்கள்.

கலாச்சாரத்தில்
--------------

வெசுனா மற்றும் சூரிய இளவரசியின் கதை 1983 செக்கோசிலோவாக்கியா குறும்படம் தயாரிக்கப்பட்டது. இதனை ஜிரி பர்தா இயக்கிய *பலாட் அபோட் கிரீன் வூட்* (பச்சை மரம் பற்றிய கதைப்பாடல்) என்பது இந்தப் படத்தின் பெயராகும்.  வெசுனா 2005-ல் சுலோவேனியன் தபால் தலையில் இடம்பெற்றது.

மேலும் பார்க்கவும்
------------------

* வெஸ்னா (பெயர்)

மேற்கோள்கள்
-----------

1. ↑  "Lost Slavic Mythology". *dalje.com*. 2012-05-29 அன்று மூலம் பரணிடப்பட்டது. Sep 8, 2020 அன்று பார்க்கப்பட்டது.[dead link?]
2. 1 2 3 4  "Pošta Slovenije | Zasebno". *www.posta.si*. Sep 8, 2020 அன்று பார்க்கப்பட்டது.
3. ↑  Abbott (1903), p. 19
4. ↑  Česká televize (2014). "Balada o zeleném dřevu". *ceskatelevize.cz* (செக்). 24 March 2020 அன்று பார்க்கப்பட்டது.
5. ↑  Bogataj, Janez (2005). "Slovenska mitologija – Vesna" (in sl, en, de). *Bilten; poštne znamke [Bulletin: Postage Stamps]* (56). பன்னாட்டுத் தர தொடர் எண்:1318-6280. . [dead link?]

* அபோட், ஜார்ஜ் ஃபிரடெரிக் (1903). மாசிடோனிய நாட்டுப்புறவியல்.

வெளி இணைப்புகள்
---------------

* 

* பொதுவகத்தில் வெசுனா தொடர்பாக ஊடகக் கோப்புகள் உள்ளன.
**படுமரத்து மோசிகீரனார்** சங்ககாலப் புலவர். குறுந்தொகை 33, 75, 383 ஆகிய மூன்று பாடல்கள் இவரால் பாடப்பட்டவை. மூன்றும் அகத்திணைப் பாடல்கள்.

படுமரம் என்பது ஊரின் பெயர். மோசி என்பது தந்தை பெயர்.

பாடல் சொல்லும் செய்தி
---------------------

### இளமாணாக்கன்

குறுந்தொகை 33
பரத்தையிடம் பிரிந்த தலைவனுக்காகப் பாணன் தூது வருகிறான். தூதை ஏற்பதாகத் தலைவி தோழியிடம் சொல்கிறாள்.

இளமாணாக்கன் (தமிழ்). பிரம்மச்சாரி (வடமொழி)
அன்னாய்! இவன் ஓர் இளமாணாக்கன். இரந்து உண்ணும் பழக்கம் உடையவன். இப்போது ஒரு விருந்தாளியையும் கூட்டிக்கொண்டு வந்துள்ளான். (உணவு வழங்குவோம்) (விருந்தாளி - இங்குத் தலைவன்)

### பொன்மலி பாடலி

குறுந்தொகை 75
தலைவன் பரத்தையிடமிருந்து திரும்பிக்கொண்டிருக்கிறான் என்று பாணன் தலைவியிடம் சொல்கிறான். தலைவி அவனை வினவுகிறாள். "வருவதை நீ கண்டாயா, அல்லது கண்டார் கூறக் கேட்டாயா? பொன்மலி பாடலியைப் பெற்றதாகச் சொல்லும் செய்தியை யார் வாய்க் கேட்டனை"

#### சோணை

சோணை ஆறு பாடலியில் ஓடிற்று. அதில் யானைகள் நீராடும்.  

(புராணக் கதை கஜேந்திர மோட்சத்தின் நிழல்)
### இன்றை அளவு கொன்றைக்கு

குறுந்தொகை 383
இன்று நீ அவனுடன் செல்வதற்கு உடம்பட்டாய். அதனால் நானும் அவனை வரச்சொன்னேன். அவனும் வந்திருக்கிறான். இப்போது நீயோ இன்றைய நாளை மட்டும் கொன்றக்கு ஒப்படைத்துவிட்டேன் என்று சொல்லிக் கையையும், காலையும் ஒடுக்கிக்கொண்டு நோன்பிருக்கிறாய் **(கொன்றைப் பூச் சூடிய சிவனுக்கு இன்றைய பொழுது என்று சொல்லி நோன்பிருத்தல்)** தீயில் பட்ட இளந்தளிர் போல நான் வாடி வதங்குவதைத் தவிர வேறு வழி இல்லை.

தோழி தலைவியிடம் இவ்வாறு கூறுகிறாள்.
**மணலூர் மணியம்மை** (பிறப்பு: *வாளாம்பாள்*) என்பவர் தென்னிந்தியாவின், தமிழ்நாட்டின், பழைய தஞ்சாவூர் மாவட்டத்தைச் சேர்ந்த விடுதலைப் போராட்ட வீராங்கனை, சாதித் தீண்டாமை எதிர்ப்பாளர், பெண்ணியலாளர், வர்க்கப் போராட்டக்காரர் எனப் பன்முகம் கொண்டவர்.

தொடக்க வாழ்க்கை
---------------

மணலூர் மணியம்மை ஒரு பிராமணக் குடும்பத்திலே பிறந்தவர். இவருக்குப் பெற்றோர் இட்ட பெயர் வாளாம்பாள். இவர் தன் இளம் வயதிலேயே தந்தையை இழந்தவர். குடும்பச் சூழலால் தன்னை விடவும் 20 வயது மூத்த, ஒரு நாகப்பட்டினம் வழக்கறிஞருக்குத் திருமணம் செய்விக்கப்பட்டார். திருமணமான 10 ஆண்டுகளிலேயே கணவனை இழந்து தாய்வீடு வந்து சேர்ந்தார்.

பொதுவாழ்வில்
------------

இந்திய விடுதலைப் போராட்ட இயக்கத்தின்பால் ஈடுபாடு கொண்ட மணியம்மை காந்தி தஞ்சைக்கு வந்த போது அவரைச் சந்தித்து காங்கிரசில் இணைந்தார். மாகாணக் கமிட்டி உறுப்பினர் பதவிவரை உயர்ந்த அவர், பண்ணையடிமை முறையை எதிர்த்து தனது சொந்தப் பகுதியில் போராட்டம் நடத்தினார். தனது சொந்தப் பண்ணையிலேயே சாதி அடிமைத் தனத்தை எதிர்த்துப் போரட்டம் நடத்தியதால் அவர் பண்ணையில் இருந்த சொந்தக் குடும்பத்தினரால் தள்ளி வைக்கப் பட்டார். காலவோட்டத்தில் அல்லது காந்திக்கு பிறகு பண்ணையார்களுக்கே காங்கிரசில் பெரு மதிப்பு என்று உணர்ந்து கொண்டார். ஜனசக்தி இதழ் மூலம் பொதுவுடைமை கொள்கைகளின் பால் ஈடுபாடு கொண்ட மணியம்மை, காங்கிரசில் இருந்து விலகி முழுநேர பொதுவுடமையாளர் ஆனார். பி. சீனிவாசராவ், மணலி கந்தசாமி போன்ற முன்னோடி பொதுவுடமையாளர்கள் மூலம் தனது அரசியல் அறிவை வளர்த்துக் கொண்ட இவர், செல்வாக்கு மிகுந்த தலைவராக உயர்ந்தார். இவரின் பண்ணை அடிமைக்கு எதிரான போராட்டத்தாலும், வர்க்க அணி திரட்டலாலும் பாதிக்கப்பட்டர்கள் ஆத்திரமடைந்து இவரைக் கொல்ல முயன்று, கொடும் தாக்குதலில் காயத்துடன் உயிர் தப்பினார். பெண்மையின் உடை, கூந்தல் போன்ற பல்வேறு குறியீட்டு அம்சங்களைத் துறந்து தனது கூந்தலை வெட்டிக் கொண்டு, ஆண்களைப் போல் வேட்டி சிப்பா அணிந்து கொண்டார். மேலும் தற்பாதுகாப்புக்கென சிலம்பம் கற்றுத் தேர்ந்தார். வேட்டி சட்டையோடு துணிச்சலாகத் தனி ஒருவராகவே தஞ்சைப் பகுதியெங்கும் சென்று விவசாய இயக்கங்களைக் கட்டி வளர்த்து, எண்ணிலடங்கா விவசாயப் போராட்டங்களில் பங்கெடுத்தார்.

மறைவு
-----

1953 ஆம் ஆண்டு மான் முட்டி இறந்தார்.

பரவலர் பண்பாட்டில்
------------------

எழுத்தாளர் ராஜம் கிருஷ்ணன் மணியம்மையின் வரலாறை அடிப்படையாக கொண்டு "பாதையில் பதிந்த அடிகளில்" என்ற பெயரில் புதினமாக எழுதியுள்ளார்.

மேற்கோள்கள்
-----------

1. ↑  "மணலூர் மணியம்மாள்". தினமணி. 3 ஆகத்து 2014. 3 சூன் 2016 அன்று பார்க்கப்பட்டது.
2. ↑  பாவெல் இன்பன் (27 மே 2016). "மணலூர் மணியம்மாள்". கீற்று. 3 சூன் 2016 அன்று பார்க்கப்பட்டது.
3. ↑  கே. பாரதி (26 அக்டோபர் 2014). "லட்சிய வாழ்வின் முகம்". தி இந்து (தமிழ் ). 3 சூன் 2016 அன்று பார்க்கப்பட்டது.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Cubozoa|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**பெட்டி சொறிமீன்கள்** (*Box jellyfish*) என்பவை முதுகெலுபற்ற உயிரினமான, கடற்காஞ்சொறி தொகுதியைச் சேர்ந்த சொறிமீன்கள் ஆகும். இவற்றின் பெட்டி போன்ற (அதாவது கனசதுர வடிவ) உடலால் தனித்து அடையாளம் காணப்படுகின்றன.  சில வகையான பெட்டி சொறி மீன்களின் மேலுள்ள முட்களில் கடுமையான நஞ்சைக் கொண்டுள்ளன. இவற்றில் சிரோனெக்ஸ் பிளெக்கரி, கருகியா பர்னேசி, மாலோ கிங்கி போன்ற சில வகை சொறி மீன்களின் கொட்டுக்கள் மிகவும் வலி தரக்கூடியவையாகவும், பெரும்பாலும் மனிதர்களுக்கு ஆபத்தானவையாகவும் உள்ளன.

வகைபிரிவும், அமைப்பும்
----------------------

2018 வரை குறைந்தது 51 வகையான பெட்டி சொறி மீன்கள் அறியப்பட்டுள்ளன.  இவை இரண்டு வரிசைகள் மற்றும் எட்டு குடும்பங்களாக வகைப்படுத்தப்பட்டுள்ளன.  ஒரு சில புதிய இனங்கள் விவரிக்கப்பட்டுள்ளன, மேலும் விவரிக்கப்படாத கூடுதல் இனங்கள் இருக்கக்கூடும்.

குறிப்புகள்
-----------

1. ↑   "box jellyfish". (Online). ஒக்ஸ்போர்ட் பல்கலைக்கழகப் பதிப்பகம்.  (Subscription or participating institution membership required.)
2. ↑  "WoRMS - World Register of Marine Species - Cubozoa". *marinespecies.org* (ஆங்கிலம்). 2018-03-19 அன்று பார்க்கப்பட்டது.
3. ↑  "Evolution of box jellyfish (Cnidaria: Cubozoa), a group of highly toxic invertebrates". *Proceedings. Biological Sciences* **277** (1680): 493–501. February 2010. doi:10.1098/rspb.2009.1707. பப்மெட்:19923131.
4. ↑  "Clarifying the identity of the Japanese Habu-kurage, *Chironex yamaguchii*, sp nov (Cnidaria: Cubozoa: Chirodropida)". *Zootaxa* **2030**: 59–65. 2009. doi:10.11646/zootaxa.2030.1.5. .
5. ↑  "*Carybdea branchi*, sp. nov. a new box jellyfish (Cnidaria: Cubozoa) from South Africa". *Zootaxa* **2088**: 41–50. 2009. doi:10.11646/zootaxa.2088.1.5. .
6. ↑  Gershwin, L. A.; Alderslade, P (2006). "*Chiropsella bart* n. sp. a new box jellyfish (Cnidaria: Cubozoa: Chirodropida) from the Northern Territory, Australia". *The Beagle, Records of the Museums and Art Galleries of the Northern Territory* **22**: 15–21. .
**போர்னிய கருப்பு மேக்பை** (*Bornean black magpie*)(*பிளாட்டிசுமுரசு அடெரிமசு*), என்பது கருப்பு கொண்டை மேக்பை என்றும் அழைக்கப்படுகிறது. இது கோர்விடே குடும்பத்தில் உள்ள ஒரு வால் காகம் ஆகும். இது தென்கிழக்காசிய தீவான போர்னியோவில் மட்டுமே காணப்படும் அகணிய உயிரி ஆகும்.

வகைப்பாட்டியல்
--------------

போர்னிய கருப்பு மேக்பை முன்பு தனித்துவமான துணையினமாகக் கருதப்பட்டது. ஆனால் சமீபத்திய திருத்தங்கள் இதை முழு சிற்றினமாக *பிளாடிசுமுரசு அடெரிமசு என* பிளாட்டிசுமுரசு பேரினத்தின் கீழ் வைக்கப்பட்டது.

விளக்கம்
--------

போர்னிய கருப்பு மேக்பை சுமார் 43 செ. மீ. நீளமுடையது. இது ஒரு நீண்ட, பரந்த மற்றும் வரிகளுடன் கூடிய வாலும், தடிமனான கருப்பு நிற அலகினையும், உயரமான, மிருதுவான முகட்டினையும், கருப்பு நிறக் கால்கள் மற்றும் பாதங்களுடன், சிவப்பு கருவிழிகளையும் கொண்டது. இதன் அனைத்து இறகுகளும் கருப்பு நிறமுடையது. இது பரிந்துரைக்கப்பட்ட துணையினங்களை விட உயரமான முகட்டினையும் வெண்ணிற இறக்கை திட்டு இன்றி காணப்படும்.

நடத்தை
------

போர்னிய கருப்பு மேக்பை அடிக்கடி ஒலி எழுப்பும் கூட்டமாக வாழும் பறவையாகும். இது பெரும்பாலும் குடும்பமாக உணவினைத் தேடும். போர்னிய கருப்பு மேக்பை பலவிதமான விசில் மற்றும் அரட்டை அழைப்புகளைக் கொண்டுள்ளது. இது ஒரு தனித்துவமான குறைந்த துடிக்கும் *ஹூ* அல்லது *பூபூபூ* ஒலியை உருவாக்கும் .

### கூடு

செப்டம்பர் 1981-ல் டேபின் வனவிலங்கு காப்பகத்தில் கண்டுபிடிக்கப்பட்ட ஒரு கூட்டின் அளவானது சுமார் 20 செ. மீ. என விவரிக்கப்பட்டது. இக்கூடானது ஒரு சிறிய மரம் ஒன்றில் குச்சிகளால் சுமார் 8 மீ. உயரத்தில் கட்டப்பட்டிருந்தது.

### உணவு

போர்னிய கருப்பு மேக்பை மரங்களில் வாழும் வாழ்க்கையினைக் கொண்டது. இது இலைகள், பூச்சிகள்,பழங்கள், சிறிய பாலூட்டிகள் மற்றும் ஊர்வனவற்றையும் உணவாக எடுத்துக்கொள்கிறது.

பரவலும் வாழ்விடமும்
-------------------

போர்னிய கருப்பு மேக்பை போர்னியோவின் தாழ்நிலங்களில் கடல் மட்டத்திலிருந்து சுமார் 300 மீட்டர் உயரத்தில் காணப்படுகிறது. இது *திப்டெரோகார்ப்*, *கெரங்காசு* மற்றும் பீட் சதுப்பு காடு உள்ளிட்ட முதன்மை காடுகளில் வாழ்கிறது. மேலும் இது இரண்டாம் நிலை காடுகளிலும், அதிகமாக வளர்ந்த மரத்தோட்டங்கள் மற்றும் புதர்க்காடுகளிலும் காணப்படுகிறது.

மேற்கோள்கள்
-----------

1. 1 2  Phillipps, Quentin; Phillipps, Karen (2011). *Phillipps' Field Guide to the Birds of Borneo*. Oxford, UK: John Beaufoy Publishing. பன்னாட்டுத் தரப்புத்தக எண்:978-1-906780-56-2.
2. ↑  "Species Updates – IOC World Bird List" (ஆங்கிலம்). 2021-05-29 அன்று பார்க்கப்பட்டது.
3. 1 2  "Black Magpie". *HBW Alive*. Lynx Editions. 2013. 2013-11-16 அன்று பார்க்கப்பட்டது.
4. 1 2  .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q15708217
* ஈபேர்டு: blkmag2
* EoL: 36658171
* GBIF: 6094419
* iNaturalist: 569198
* ITIS: 923994

 |
**படுகளாநத்தம் மாரியம்மன் கோயில்** தமிழ்நாட்டில் கடலூர் மாவட்டம், படுகளாநத்தம் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

மிகவும் பழமையான கிராமக்கோயில் ஆகும்.இந்த கோயில் திருவிழா சுற்று வட்டாரப்பகுதிகளில் மிகவும் பிரசித்தி பெற்றது.இந்த கோயில் திருவிழாவில் நடத்தப்படும் பாரத கதைகளும்,காளி விரட்டும் மிகவும் பிரசித்தி பெற்றது.

இந்த கோயிலை பல தலைமுறைகளாக படுகளாநத்தம் பண்ணையத்தை சேர்ந்த குடும்பத்தினர் நிர்வகித்து வருகின்றனர்.

கோயில் அமைப்பு
--------------

படுகளாநத்தம் கிராமத்தின் மையப்பகுதியில் அமைந்துள்ளது. இந்த மாரியம்மன் கோயிலில் சதாசிவ லிங்கம் என பெயர்கொண்ட பழமையான சிவலிஙகமும், நவகிரக சன்னிதியும் உள்ளது.

இந்த கோயில்கள் புதுப்பிக்கப்பட்டு 2022ம் ஆண்டு மே மாதம் 8ம் தேதி கும்பாபிஷேகம் நடத்தப்பட்டது.

இந்த கோயில் படுகளாநத்தம் பண்ணையத்தின் நிர்வாகத்திற்குட்பட்ட கிராமப் பொது கோயில் ஆகும்.

பூசைகள்
-------

இக்கோயிலில் ஒருகாலப் பூசை நடக்கின்றது. சித்திரை மாதம் சித்திரை திருவிழா முக்கிய திருவிழாவாக நடைபெறுகிறது.

சித்திரை 1ம் நாள் தமிழ் வருடபிறப்பு பூஜை ஆடி மாதம் - பால்குடம்

ஆவணி மாதம் - வினாயகர் சதுர்த்தி விழா

கார்த்திகை மாதம் அனைத்து திங்கள் கிழமைகளும் சோமவார பூஜை

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கிளியூர்** (Kiliyur) என்பது இந்திய மாநிலமான, தமிழ்நாட்டின், கள்ளக்குறிச்சி மாவட்டம், உளுந்தூர்பேட்டை வட்டத்தில் உள்ள ஒரு சிற்றூர் ஆகும்.

வரலாறு
------

கிளியூரானது மலையமான்களின் தலைநகராயிருந்த ஊர் ஆகும். திருக்கோவலூரைத் தலைநகராகக் கொண்டு ஆண்ட மலையமான் மரபினருள் ஒரு பிரிவினர், இந்தக் கிளியூரைத் தலைநகராகக் கொண்டு திருக்கோவலூர் வட்டத்தின் தென்பகுதியை ஆண்டதால் கிளியூர் மலையமான்கள் என அழைக்கப்பட்டனர். ஒரு காலத்தில் கிளியூர் ஒரு தலைநகராயிருந்தது என்பதை மெய்ப்பிக்கும் சுவடுகள் சில, இவ்வூர் வட்டாரத்தில் உள்ளன. கிளியூர் பற்றிய வரலாற்றுச் செய்திகள் பல இவ்வட்டாரத்து மக்களால் மிகவும் பெருமையாகப் பேசப்படுகின்றன. இந்தப் பகுதி ஒரு காலத்தில் மகத நாடு எனவும் அழைக்கப்பட்டது.

கிளியூர் திருக்கோவலூருக்குத் தென்கிழக்கே 20 கி.மீ. தொலைவு அளவில் உள்ளது. கிளியூருக்கு வடக்கே திருக்கோவலூர் - கடலூர் மாநில நெடுஞ்சாலையும், கிழக்கே சென்னை - திருச்சி தேசிய நெடுஞ்சாலையும், தெற்கே உளுந்துர்ப்பேட்டை - கள்ளக்குறிச்சி மாநில நெடுஞ்சாலையும், மேற்கே ஆசனூர் - திருக்கோவலூர் மாவட்ட நெடும்பாதையும் உள்ளன. இந்த நான்கு சாலைகட்கும் நடுவே கிளியூர் உள்ளது. 

திருநறுங்குன்றத்திற்குத் தெற்கே 5 கி.மீ. தொலைவிலும், பிள்ளையார் குப்பத்திற்கு மேற்கே 5 கி.மீ. தொலைவிலும், களமருதூருக்கு வடமேற்கே 5 கி.மீ. தொலைவிலும், இறையூருக்குக் கிழக்கே 5 கி.மீ. தொலைவிலுமாக - இந்த நான்கு ஊர்கட்கும் நடுவே கிளியூர் உள்ளது.

சான்றுகள்
---------

1. ↑
2. ↑  புலவர் சுந்தர சண்முகனார் (1993). "கெடிலக் கரை நாகரிகம்". *நூல்*. மெய்யப்பன்
தமிழாய்வகம். pp. 297–298. 11 சூன் 2020 அன்று பார்க்கப்பட்டது. line feed character in `|publisher=` at position 11 (உதவி)
**போர்லாண்ட்** மென்பொருள் நிறுவனம் (முன்னர் பொர்லாண்ட் சர்வதேச நிறுவனம்) ஸ்கொட்ஸ் பள்ளத்தாகு, கலிபோர்னியாவில் அமைந்துள்ளது. இது நன்கு பிரசித்தி பெற்ற ரேபோ பஸ்கால் நிரலாக்கல் மொழியானால் வளர்ந்த இன்றைய டெல்பி மொழியினால் பிரபலமாகியுள்ளது.

80களில் உருவாக்கம்
------------------

1981 ஆகஸ்டில் ஓர் மிகச்சிறிய நிறுவனமாக அயர்லாந்தில் மூன்று டென்மார்க் நாட்டவர்களால் ஆரம்பிக்கப் பட்டது. 

போர்லாண்ட் சர்வதேசம் ஓர் தனியர் நிறுவனம் என்ற நிலையிலிருந்து மாறி பொது நிறுவனமாக 2 மே 1983 இல் கலிபோர்னியாவில் ஆரம்பிக்கப் பட்டது.பிலிப்பி ஹான் என்னும் அமெரிக்கரைத் தலைவராகக் கொண்டு இந்நிறுவனம் ஆரம்பிக்கப் பட்டது. 

பிலிப்பி ஹான் தொடர்ச்சியாக மென்பொருட்களை விருத்தி செய்யும் கருவிகளை வெளிவிடுவதன் மூலம் போர்லாண்டை வெற்றி கரமாக வழிநடத்தினார். இதன் முதலாவது பதிப்பான **ரேபோ பஸ்கால்** அண்டரஸ் ஹிஜல்ஸ்பேர்க் இனால தயாரிக்கப் பட்டது. 1984 இல் கணினியின் நினைவகத்தில் இருந்து பணியாற்றும் கணிப்பான், நேர ஒழுங்கமைப்பு, குறிப்புப் புத்தம் ஆகியன உள்ள **சைட்கிக்** en:SideKick மென்பொருளை உருவாக்கினார்கள். 1987 செப்டம்பரில் அனாசா மென்பொருள் நிறுவனத்தை அதன் தகவற் தளக் கருவியான பரடொக்ஸ் உடன் வாங்கியது. 1989 இல் வரைபடங்களைக் காட்டும் குவாட்டறோபுறோ en:Quattro Pro எனும் மென்பொருளையும் உருவாக்கினார்கள்.

**ரேபோ பஸ்கால்** வெளிவரமுன்னர் நிரலாக்கல் மொழிகளில் ஆதிக்கம் செலுத்திய மைக்ரோசாப்ட் போர்லாண்டின் **ரேபோ பஸ்கால்** வருகையைத் தொடர்ந்து மைக்ரோசாப்ட் இயங்குதளங்கள், பாவனைக்குதவும் மென்பொருட்கள் ஆகியவற்றில் கவனம் செலுத்தத் தொடங்கினர் ஏனெனில் **ரேபோ பஸ்காலின்** கூட்டிணைந்த மென்பொருளை உருவாக்கும் சூழலானது மைக்ரோசாப்ட்டின் தூய வரிக்கு வரி மொழிபெயர்க்கும் இண்டபிறிட்டர், மற்றும் கம்பைலர்கள் en:Compilers, விடச் சிறந்ததாக இருந்தது.

90களில் எழுச்சியும் வீழ்ச்சியும்
--------------------------------

1981 செப்டெம்பரில் போர்லாண்ட் அஷன்ரேற் நிறுவனத்தில் இருந்து dBase ஐ வாங்கிக் கொண்டது. இதை வாங்கும் போது கொடுத்த அபரிமிதமான விலையே தொடர்ந்த நிதி நெருக்கடிகளிற்குக் காரணமாக அமைந்தது. விழுந்தவனை மாடேறி மிதிப்பது போல் மைக்ரோசாப்ட்டும் இதற்குப் போட்டியாக மைக்ரோசாப்ட் அக்ஸஸ் என்னும் மென்பொருளை வெளியிடுவதோடு நிற்காது dBase உடன் ஒத்தியங்கிய FoxPro ஐயும் வாங்கி *போர்லாண்டை'* விட விலைக்குறைப்புச் செய்து விற்பனை செய்தனர்.

வர்த்தகரீதியான சந்தைப் படுத்தலைக் கொண்டிருந்த மைக்ரோசாப்ட்டை விட **போர்லாண்ட்டின்** சி++ நிரலாக்கல் மொழி மற்றும் ObjectPAL நிரலாக்கல் மொழியுடன் விருத்தி செய்யப்பட்ட பரடொக்ஸ் மைக்ரோசாப்ட் அக்ஸஸ் இலும் சிறந்ததாகக் கருதப் பட்டது.

90 களின் நடுப்பகுதியில் போர்லாண்ட் மென்பொருட் கருவிகளைச் செய்யும் நிலையில் முதலாமிடத்தில் இருந்து கீழ் தள்ளப்பட்டது. இதற்குச் சிலர் மைக்ரோசாப்ட்டே காரணம் எனக் குறை கூறினர்.

1995 இதன் தலைவரான பிலிப்பி ஹானைப் பதவி நீக்கம் செய்தனர். 

அண்டரஸ் ஹிஜல்ஸ்பேக்கினால் டெல்பி துரித மென்பொருளை உருவாக்கும் கருவியானது அறிமுகம் செய்யப் பட்டது.

தற்போதைய தயாரிப்புக்கள்
-----------------------

போர்லாண்டின் தற்போதைய தயாரிப்புக்கள்

* en:C++Builder
* en:CaliberRM
* Delphi
* en:JBuilder
* en:Optimizeit Suite
* en:InterBase
* en:JDataStore
* en:Borland Enterprise Studio, for C++, Mobile and Java
* Borland Enterprise Server
* en:StarTeam
* Together
* Kylix
பக்கம்-பக்கமான பெட்டிப்பூட்டு இயக்கம். திறந்த நிலையில், சுத்தியல்கள் பின்னிழுக்கப்பட்ட நிலையில், இந்த இயங்குமுறை படத்தில் காட்டப்பட்டுள்ளது. 
**பெட்டிப்பூட்டு இயக்கம்** (ஆங்கிலம்: boxlock action, *பாக்ஸ்லாக் ஆக்ஷன்*) என்பது, 1875-லிருந்து இரட்டைக்குழல் சிதறுதுமுக்கிகளில் பொதுவாக பிரயோகப்படுத்தப்பட்ட, ஒரு சுத்தியலில்லா இயங்குநுட்பம் ஆகும். முந்தைய வெஸ்ட்லீ ரிச்சர்ட்ஸ் இயங்குநுட்பத்தை அடிப்படையாகக் கொண்டு, ஆன்சன் மற்றும் டீலீ, என்பவர்களால் இந்த இயங்குநுட்பம் உருவாக்கப்பட்டது. இந்த பெட்டிப்பூட்டு இயக்கமானது, மறைத்து வைக்கப்பட்ட, தானே-பின்னுழுத்துக் கொள்ளவல்ல சுத்தியல்களை, உடைவு-இயக்கத்தில் பிரயோகிக்கிறது. ஆரம்பத்தில் பல விளையட்டுவீரர்களும், உற்பத்தியாளர்களும் இதை எதிர்த்தனர், ஆனால் விரைவிலேயே பெட்டிப்பூட்டு இயக்கம், இரட்டைக்குழல் சிதறுதுமுக்கியின் ஆதிக்கமிக்க வடிவம் ஆனது.

விரிவுரை
--------

சுத்தியலில்லா இயங்குமுறைகளின், ஒரு நீண்டகால பரிணாமத்தால் வந்தது தான், ஆன்சன் மற்றும் டீலி என்ற இரு துமுக்கிக்கொல்லர்களால் உருவான பெட்டிப்பூட்டு இயக்கம். இவர்கள் 1875-ல் வெஸ்ட்லீ-ரிச்சர்ட்ஸ் நிறுவனத்தில் பணியாற்றிக் கொண்டிருந்தனர். அக்காலத்தில் இருந்த வெளிப்புற சுத்தியல் ரகங்களைவிட குறைவான நகரும் பாகங்களுடைய சுத்தியலில்லாத, ஒரு எளிய, அழகான இயங்குமுறை தான், ஆன்சன் மற்றும் டீலீயின் பங்களிப்பு ஆகும்.

மேலும் பார்க்க
--------------

* சிதறுதுமுக்கி

மேற்கோள்கள்
-----------

1. ↑  "Action, Boxlock". SAAMI. 2008-04-09 அன்று மூலம் பரணிடப்பட்டது.
2. ↑  Daniel Coit Gilman; Harry Thurston Peck; Frank Moore Colby (1904). *The New International Encyclopædia*. Dodd, Mead and Company. பக். 808.
*படிமம்*, *உளக்காட்சி" வரையறைகள்*
படிமம்

**படிமம்** (Image) அல்லது படம் என்பது ஒரு உருவத்தை காகிதம் அல்லது எண்முறை படமாக எடுப்பது ஆகும். படிமம் என்பது நவீன இலக்கியத் திறனாய்வில் பயன்பாட்டில் உள்ள ஒரு சொல் ஆகும். இலத்தீன் சொற்களான இமெகோ (imago), இமித்தரை (imitari) ஆகியவற்றின் அடியொற்றிப் பிறந்தது. படிமம் என்பதன் வேர்ச்சொல் படி ஆகும். படி என்னும் சொல்லிற்கு ஒப்பு, ஓர் அளவு, குணம், உருவம், முறைமை, வேடம் போன்ற பொருள்கள் உள்ளன. அதுபோல், படிமம் என்பதற்கு வடிவம், படிமக்கலம், பிரதிமை, தூய்மை, பூதம் முதலான பொருள்கள் இருக்கின்றன. இச்சொல்லை இலக்கியத்தில் முதன்முதலாகக் கையாண்டவர் தெ. பொ. மீனாட்சி சுந்தரனார் ஆவார்.

புகைப்படம்
----------

புகைப்படம் (still image), பொதுவாக அனைவராலும் எடுக்கப்படுவது. ஒளிப்படம் என்பது சரியான கலைச்சொல் ஆகும்.

வரைபடம்
-------

வரைபடம் என்பது ஒரு ஒவியரால் வரையப்படும் படமாகும். இதனை ஓவியக் கலை என்றும் கூறுவர். ஓவியக்கலை என்பது, வரைதல், கூட்டமைத்தல் (composition) மற்றும் பிற அழகியல் சார்ந்த செயற்பாடுகளையும் உள்ளடக்கி, கடதாசி, துணி, மரம், கண்ணாடி, காங்கிறீட்டு போன்ற ஊடகங்களில், நிறப்பூச்சுகளைப் பயன்படுத்தி, வரைபவரின் வெளிப்பாட்டு மற்றும் கருத்தியல் நோக்கங்களை வெளிக்கொணரும் ஒரு கலை ஆகும்.

மோனாலிசா படிமம்

திரைப்படம்
----------

திரைப்படம் (Film) என்பது பொதுவாக பொழுதுபோக்கிற்காக தயாரிக்கப்பட்டு முன்னர் திரையரங்குகளின் திரைகளில் கான்பிக்கப்பட்டு, இப்பொழுது திரையரங்குகள் தவிர தொலைக்காட்சி, குறுந்தட்டு, பேழை, இணையம் போன்ற ஊடகங்கள் மூலமும் வினியோகிக்கப்படும் நகரும் படங்களையும், அப்படங்களின் தயாரிப்பில் ஈடுபட்டுள்ள துறையையும் குறிக்கும் சொல்லாகும்.

மேற்கோள்கள்
-----------

1. ↑  Thomas Blount (1707). "Glossographia Anglicana Nova: Or, A Dictionary, Interpreting Such Hard Words of Whatever ..." *Book from the collections of University of Michigan*. Printed for D. Brown. 24 ஏப்ரல் 2017 அன்று பார்க்கப்பட்டது.
2. ↑  Chris Baldick (2008). *The Oxford Dictionary of Literary Terms*. Oxford University Press. பக். 165–. பன்னாட்டுத் தரப்புத்தக எண்:978-0-19-920827-2. .
3. ↑  முனைவர் இரா. சம்பத் (1992). *புதுக்கவிதையில் இலக்கிய இயக்கம்*. உமா பதிப்பகம், புதுச்சேரி-4 (முதற்பதிப்பு).

வெளி இணைப்புகள்
---------------

* 

* பொதுவகத்தில் படிமங்கள் தொடர்பாக ஊடகக் கோப்புகள் உள்ளன.
* The B-Z Reaction: The Moving or the Still Image?
* Library of Congress – Format Descriptions for Still Images
* Image Processing – Online Open Research Group பரணிடப்பட்டது 2020-12-28 at the வந்தவழி இயந்திரம்
* Legal Issues Regarding Images பரணிடப்பட்டது 2016-01-16 at the வந்தவழி இயந்திரம்
* Image Copyright Case
**பதநாத முகமது சையது** (*Padanatha Mohammed Sayeed*) இந்திய தேசிய காங்கிரசு கட்சியின் தலைவராக இருந்தார். 1967 ஆம் ஆண்டு முதல் 2004 ஆம் ஆண்டு வரை இலட்சத்தீவைப் பிரதிநிதித்துவப்படுத்தி தொடர்ந்து பத்து முறை மக்களவை உறுப்பினராக இருந்தார்.

வாழ்க்கைக் குறிப்பு
-------------------

1941 ஆம் ஆண்டு மே மாதம் 10 ஆம் தேதியன்று இலட்சத்தீவின் ஆந்த்ரோட்டு தீவில் பிறந்தார். மங்களூரில் உள்ள அரசு கலைக் கல்லூரியிலும், மும்பை சித்தார்த்தா சட்டக் கல்லூரியிலும் பயின்றார். 

புனேவில் உள்ள இந்திய சமுதாயக் கல்லூரியில் சட்டப் பட்டதாரியான இவரது மகன் முகம்மது அம்துல்லா சையதும் 26 வயதில் இலட்சத்தீவு தொகுதியில் இருந்து தேர்ந்தெடுக்கப்பட்டார். 15 ஆவது மக்களவையில் இளைய நாடாளுமன்ற உறுப்பினராக இருந்தார்.

அரசியல் வாழ்க்கை
----------------

சையது முதன்முதலில் 1967 ஆம் ஆண்டு தனது 26ஆவது வயதில் மக்களவைக்கு தேர்ந்தெடுக்கப்பட்டார். இலட்சத்தீவிலிருந்து அமைச்சரான முதல் மற்றும் ஒரே நாடாளுமன்ற உறுப்பினர் என்ற சிறப்பு இவருக்கு உண்டு. 

1979-1980 ஆம் ஆண்டுகளில் மத்திய மாநில, எஃகு, நிலக்கரி மற்றும் சுரங்க அமைச்சராக பணியாற்றினார்; 1993–1995 ஆம் ஆண்டுகளில் மத்திய உள்துறை அமைச்சராகவும் 1995–1996 ஆம் ஆண்டுகளீல் மத்திய மாநில தகவல் மற்றும் ஒலிபரப்பு அமைச்சராகவும், 1998-2004 ஆண்டுகளில் மக்களவையின் துணை சபாநாயகராகவும் இவர் பணியாற்றினார். 

1967 ஆம் ஆண்டு மக்களவைத் தேர்தலில் வெற்றி பெற்ற சையது 2004 ஆம் ஆண்டு வரை ஒவ்வொரு தேர்தலிலும் வெற்றி பெற்று தொடர்ந்து பத்து முறை இலட்சத்தீவு நாடாளுமன்ற உறுப்பினராக பணியாற்றினார். 2004 ஆம் ஆண்டு நடைபெற்ற பொதுத் தேர்தலில் ஒருங்கிணைந்த ஜனதா தளத்தின் டாக்டர் பூக்குங்கிகோயாவிடம் 71 வாக்குகள் வித்தியாசத்தில் தோற்றுப்போனார். பின்னர் தில்லியின் தேசிய தலைநகர் பிரதேசத்தை பிரதிநிதித்துவப்படுத்தும் இராச்யசபா உறுப்பினரானார். 2005 ஆம் ஆண்டு டிசம்பர் மாதம் 18 அன்று சியோலில் மாரடைப்பால் இறந்தபோது சையது மத்திய மின்துறை அமைச்சராக இருந்தார்.

மேற்கோள்கள்
-----------

1. ↑  "Statistical report on general elections, 2004 to the Fourteenth Lok Sabha" (PDF). ECI. p. 361. 30 May 2014 அன்று பார்க்கப்பட்டது.
2. ↑  "Delhi Pradesh Congress Committee". Delhi Pradesh Congress Committee. 13 August 2013 அன்று மூலம் பரணிடப்பட்டது. 30 May 2014 அன்று பார்க்கப்பட்டது.
3. ↑  "Cabinet condoles PM Sayeed's death". *The Times of India*. 19 December 2005.. பார்த்த நாள்: 30 May 2014.
4. ↑  "Power Minister P M Sayeed is dead". *IBNLive*. 19 December 2005. Archived from the original on 5 ஜூன் 2014.. பார்த்த நாள்: 30 May 2014.